
Munkaterv 

2026.
Készítette: Berkes Lászlóné

Bevezetés:

Az éves munkatervünk célja, hogy bölcsődénk nevelési évét áttekinthetően, tervszerűen és a gyermekek érdekeit szem elött tartva szervezzük meg. Figyelembe vettük a hatályos jogszabályokat, intézményünk Alapító okiratát, Szervezési és Működési Szabályzatát, a Bölcsődei Nevelés alapelveit, a kerület szakmai irányelveit. Így szeretnénk biztosítani, hogy a mindennapi munkánk során a szakma színvonala és a gyermekek fejlődése elsődleges szempont maradjon. Bölcsődénk minden munkatársa elkötelezett a szeretetteljes, biztonságos és fejlesztő környezet megteremtésében, és a gyermekek egyéni szükségleteit tartják szem elött. Az előző nevelési év tapasztalatai alapján a következő nevelési területekre fordítunk külön figyelmet:
· a gyermekek harmonikus fejlődésének biztosítása

· a szülőkkel való együttműködés erősítése

· a szakmai munka minőségének fejlesztése

· a csapatmunka, belső kommunikáció támogatása

· gyakornokok fejlődésének segítése

· továbbképzések támogatása

· szem elött tarjuk a gazdasági folyamatokat, az ellenőrzéseket, tárgyi feltételek biztosítását, a külső kapcsolati rendszer megerősítését.

A munkaterv megvalósításában minden munkatárs aktívan részt vesz, a telephelyvezető pedig koordináló és támogató szerepet tölt be. Célunk a közös erőfeszítés eredményeként a gyermekek biztonságban, boldogan, fejlődő környezetben tölthessék mindennapjaikat.
Helyzetelemzés

A Gyöngyszem Bölcsőde 1984-ben kezdte meg működését, a Kispesti Egyesített Bölcsődék egyik tagintézményeként. Az intézmény Budapest XIX. kerületében, a Zrínyi utca 4. szám alatt, lakótelepi környezetben található. Jelenleg 100 férőhelyen biztosít ellátást. 
A bölcsődében található csoportok a következők: Füles mackó, Süni, Őzike és Katica, ami 6 hónapos kortól 3 éves korig fogadja a kerületben élő gyermekeket. 
Az intézmény négy gondozási egységből áll, összesen nyolc gyermekszobával. Egy-egy csoportszobában 12–13 kisgyermek elhelyezésére van lehetőség, így egy gondozási egység létszáma 24–26 fő között alakul. A gyermekek mindennapi ellátásáról csoportonként két kisgyermeknevelő és egy bölcsődei dajka gondoskodik.
 A csoportszobák tágasak, világosak és harmonikusan berendezettek. A játékeszközök a gyermekek életkori sajátosságaihoz és fejlettségi szintjéhez igazodnak, ezáltal támogatják a nyugodt, elmélyült játék kialakulását. A berendezés a gyermekek méretéhez alkalmazkodik: az alacsony és stabil polcok, valamint a könnyen elérhető bútorok biztonságos környezetet teremtenek, és elősegítik az önállóság fejlődését. A helyiségek kialakításánál arra törekedtünk, hogy a lehető legkevesebb korlátozás váljon szükségessé, így a berendezés a játék és a tanulás folyamatát egyaránt szolgálja. 

Két gyermekszobához egy fürdőszoba és egy átadóhelyiség tartozik, amelyek együtt alkotnak egy teljes egységet. A fürdőszobák és átadók felszereltsége megfelel a korszerű szakmai követelményeknek. A gyermekméretű kézmosók, WC-k, fogasok, valamint a megfelelő időkeret biztosítása mind hozzájárulnak ahhoz, hogy a gyermekek önállóan cselekedhessenek, és támogassa önállósodási törekvéseik kibontakozását. 
A gyermekek mozgásigényének kielégítését a bölcsőde udvara biztosítja. Kedvező időjárási körülmények esetén a gyermekek rendszeresen hosszabb időt töltenek a szabadban, ahol lehetőségük nyílik mozgásos játéktevékenységek elmélyítésére, különböző játékszerek kipróbálására, amelyek aktívan hozzájárulnak nagymozgásuk fejlődéséhez. Az udvaron található több éves fák, bokrok, virágok, valamint a füves területek a gyermekek környezeti nevelését is támogatják: elősegítik a természet és az élővilág iránti fogékonyságukat, szeretetüket és elfogadásukat. 

Kedvezőtlen időjárás esetén a mozgáslehetőséget a jól felszerelt, tágas tornaszoba biztosítja, ahol a gyermekek futkározhatnak, ugrálhatnak, illetve különféle nagymozgásos eszközökkel játszhatnak, így mozgásfejlődésük folyamatosan támogatott. A tornaszoba mellett lehetőség van az őszi-téli hónapokban a sószóba használatára is. 
Az egészséges táplálkozás biztosítását a bölcsőde saját konyhája teszi lehetővé. Az ételek elkészítése során figyelembe vesszük a gyermekek életkorát, az esetleges ételallergiákat, valamint a speciális diétás igényeket is.  

Az intézmény kiemelt figyelmet fordít a szülőkkel való folyamatos kapcsolattartásra és a partneri együttműködés erősítésére. Ennek fontos eszközei a közös családi programok és rendezvények, amelyek elősegítik a bizalom kialakulását, valamint a kapcsolat elmélyítését a családok és a bölcsőde között. A gyermekek egészségügyi ellátását a bölcsőde orvosa biztosítja, aki heti rendszerességgel látogatja az intézményt. 

Alapellátáson túli szolgáltatásként a bölcsőde időszakos gyermekfelügyeletet kínál az otthon lévő családok számára. A felügyelet ideje alatt biztosítjuk a szakszerű gondozást és nevelést, a testi-lelki szükségleteik kielégítését, fejlődésük és szocializációjuk támogatását, valamint az itt töltött időnek megfelelő, életkorhoz igazodó étkezést.

Személyi feltételek:
	Engedélyezett létszám: 
	30 fő

	Bölcsődevezető
	1 fő

	Bölcsődevezető h.
	1 fő

	Kisgyermeknevelő
	17 fő

	Bölcsődei dajka
	4 fő

	Élelmezésvezető
	1 fő

	Szakács
	1 fő

	Konyhalány
	2 fő

	Mosónő
	1 fő

	Kertész
	1 fő

	Bevásárló
	1 fő


· A bölcsődevezető főiskolai végzettséggel valamint szociális szakvizsgával rendelkezik

· 3 fő kisgyermeknevelő rendelkezik főiskolai végzettséggel (BA)

· 3 fő kisgyermeknevelő jelenleg főiskolai képzésen vesz részt

· a kisgyermeknevelők is rendelkeznek a törvény által előírt szakképesítéssel. 

· a bölcsődei dajkák elvégezték a dajkaképző tanfolyamot

Jelenleg 2 fő kisgyermeknevelő gyakornokként dolgozik ebből 1 fő pedagógus gyakornok.

A gyermekek felvétele a Kispesti Egyesített Bölcsődék vezetőjének hatásköre, ami egész évben folyamatos.

Bölcsőde alapítványa:
Gyöngysor alapítvány a Gyöngyszem gyermekeiért

Adószám : 1821115-1-43

Alapítvány támogatásával tornaszoba és sószoba áll a gyermekek rendelkezésére.

Alapítványunk rendszeresen támogatja családi programjainkat.

A bölcsőde működését meghatározó jogszabályok, irányelvek:

Bölcsődénk nevelési-gondozási programját az alábbi jogszabályok, szakmai irányelvek, az Emberi jogok nyilatkozata alapján és figyelembevételével készítettük el.

· 1997.évi XXXI. törvény: a gyermekek védelméről és gyámügyi igazgatásról

· 15/1998.(IV.30.) NM rendelet: a személyes gondoskodást nyújtó gyermekjóléti gyermekvédelmi intézmények, valamint személyek szakmai feladatairól és működésük feltételeiről 

· 259/2002.(XII.18) Korm. rendelet: a gyermekjóléti és gyermekvédelmi szolgáltató tevékenység engedélyezéséről, valamint a gyermekjóléti és gyermekvédelmi vállalkozói engedélyről

· 9/2000.(VII.4) SZCSM. rendelet: a személyes gondozást végző személyek továbbképzéséről és a szociális szakvizsgáról.

· 8/2000(VIII.04.) SZCSM rendelet: A személyes gondoskodást végző személyek adatainak működési nyilvántartásáról

· 1993.évi III. törvény: a szociális igazgatásról és szociális ellátásról

· Magyar Élelmiszer könyv 18/93.sz. előírása: HACCP rendszer kidolgozása főzőkonyhát működtető intézményeknél

· Országos Tisztiorvosi Hivatal ajánlata: Rendszeres étkeztetést biztosító szervezet élelmezési ellátásra vonatkozó táplálkozás-egészségügyi ajánlása

· ENSZ egyezmény a gyermekek jogairól

· ENSZ emberi jogok nyilatkozata

· A Bölcsődei Nevelés és Gondozás Országos Alapprogram

· A bölcsődei nevelés – gondozás minimumfeltételei és a szakmai munka részletes szempontjai című kiadvány, valamint a módszertani levelek, útmutatók, ajánlások

· Játék a bölcsődében – Módszertani levél NCSSZI. Bp.2003

· Útmutató a bölcsődei gondozónők családlátogatásához BOMI Bp.1998.

· Bölcsődei adaptáció – Módszertani levél 

· Folyamatos napirend a bölcsődében. 3 sz. módszertani levél BOMI Bp.1988

· Korai fejlesztés a bölcsődében- Módszertani levél

· Gyermekfogászati prevenciós program megvalósulása a bölcsődében –ajánlás

· A bölcsődei nevelés – gondozás szakmai szabályai – módszertani levél 2012

· A szakmai munka ellenőrzésének szempontjai BOMI Bp.1991

· Egyéb szakmai ajánlások

2026. évi munkaszüneti napok
· Január 1 csütörtök

· Március 15 vasárnap

· Április 3 péntek (nagypéntek)

· Április 6 hétfő (húsvét hétfő)

· Május 1 péntek

· Május 25 hétfő ( pünkösd hétfő)

· Augusztus 20 csütörtök

· Október 23 péntek

· November 1 vasárnap

· December 25 és 26 (karácsony)

Áthelyezett pihenőnapok

· Január 2 péntek pihenőnap

· Augusztus 21 péntek pihenőnap

· December 24 csütörtök pihenőnap
Ledolgozós szombati munkanapok

· Január 10 szombat

· Augusztus 8 szombat

· December 12 szombat.

Nevelésnélküli munkanap

· Április 21 Bölcsődék Napja (ügyelet biztosítása)
Nyári zárás

· július 27- augusztus 23.

Téli zárás idején ügyeletet biztosítunk kerületünk többi bölcsődéje részére.
Tervezett Programjaink:
· Farsang mind a 4 csoportban -2026.02.19.

· Húsvét mind a 4 csoportban – 2026.04.02.

· Föld napja mind a 4 csoportban -2026.04.20-24 ig

· Óvónénik fogadása 1-2-4 csoportban 2026.07.20
· Óvodalátogatás (Gyöngykagyló) – 2026.07.23.

· Télapó mind a 4 csoportban -2026.12.03.

Családi Programok:
· Logopédiai tájékoztató  2026.03.16 –án 16:30

· Családi fényképezés – 2026.04.08-09 valamint november hónapban (9-11 óráig)
· Gyermeknap – 2026.06.05. 15:30- 19 óráig
· Szülőcsoportos beszélgetés
· 1. csoport: 
· A szoba 2026.02.09  Szobatisztaság, önállóság támogatása

· B szoba 2026.02.10  Egészséges életmód támogatása

· A szoba 2026. 04.27 Beszélgetés az óvodáról

· B szoba 2026. 04. 28 Beszélgetés az óvodáról

· A szoba 2026.11.16  Beszoktatás tapasztalatai

· B szoba 2026. 11.17. Beszoktatás tapasztalatai
· 2.csoport:
· A szoba 2026.02.02.Önállósági törekvések támogatása
· B szoba 2026.02.03 Önállósági törekvések támogatása

· A szoba 2026.04.17 Óvodai tájékoztató

· B szoba 2026.04.18 Óvodai Tájékoztató

· A szoba 2026.11.09 Beszoktatás tapasztalatai

· B szoba 2026.11.10 Beszoktatás tapasztalatai
· 3. csoport:
· A szoba 2026.02.23  Beszédfejlődés

· B szoba 2026.02.24  Napirend szerepe a gyermek életében

· A szoba 2026.04.27  Beszédfejlődés

· B szoba  2026.03.24 Óvodai érettség

· A szoba 2026.10.19 Társas kapcsolatok

· B szoba 2026.10.20  Önállóság fejlődése, támogatása

· 4.csoport
· A szoba 2026.02.09 Társaskapcsolat alakulása (16:30)

· B szoba 2026.02.10 Önállósági törekvések támogatása (16:30)

· A szoba 2026.04.13 Óvodai tájékoztató (16:30)

· B szoba 2026.04.14. Óvodai tájékoztató (16:30)

· A szoba 2026.10.19 Beszoktatás (16:30)

· B szoba 2026.10.20 Beszoktatás tapasztalatai (16:30)
· Búcsúztató
· 1.csoport 2026.07.03 (16:30)
· 2.csoport  2026.07.24 (16:30)
· 4.csoport 2026.07.17 (16:30)
· Családi délután
· 1.csoport

· Családok napja 2026.05.15 (15:30-18 óráig)

· Állatok napja    2026.10.02 (15:30-18 óráig)

· 2.csoport

· Tavaszköszöntő   2026.03.06  (15:30-18 óráig)

· Őszi hangulatban 2026.10.02.(15:30-18 óráig)

· 3.csoport  
· Madarak és fák  2026.05.07 (15:30-18 óráig)

· Szüreti mulatság 2026.09.17. (15:30-18 óráig)

· 4.csoport

· Anyák napi közös kézművéskedés 2026.04.30 (15:30-18 óráig)
· Szüreti hangulatban 2026.10.15. (15.30-18 óráig) 
· Ismerkedés a bölcsődével- mind a 4 csoportban a 2026/27 nevelési évben felvett gyermekek – családok számára – 2026.09.01. (9- 11 óra)

· Óvodások (volt bölcsődések) látogatása- mind a 4 csoportban 2026.10.01.

· Adventi készülődés mind a 4 csoportban -2026.dec.12-én (9-12 óráig)
A programok lebonyolításáért felelős a bölcsőde munkatársai.

Vezetői értekezlet:
Helyszíne: Csillagfény bölcsőde

Időpont: 

· 2026.01.09

· 2026.02.13.

· 2026.03.13.

· 2026.04.10.

· 2026.05.15

· 2026.06.12.

· 2026.08.28.

· 2026.09.11.

· 2026.10.16.

· 2026.11.13.

· 2026.12.11.
Értekezletek munkatársak részére
· csoportvezetői értekezlet:     minden hónap 3. keddi napon

· kisgyermeknevelők részére: szükség szerint

· munkatársi értekezlet:          szükség szerint

· dajkák részére:                     ¼ évente illetve szükség szerint

· egyéb dolgozók részére       szükség szerint

Felelős a telephelyvezető és helyettese

Szakmai látogatások

A látogatások tervezett időpontja: 2026.05.20 és  2026.11.05.
Kiterjed az összes csoportra

A szakmai látogatások témája a tevékenységtervezetek, a kezdeményezések beépítése a napi nevelői tevékenységbe, valamint  adminisztráció szakmai ellenőrzése.
(felelős tagintézményvezető, látogatást szaktanácsadó és az intézmény vezetője végzi)

Ismétlődő látogatás 2026.02.18. 

Kiterjed a 3 csoport A és B szobájára
A látogatás fókuszába az egységes gondozó-nevelői munka megfigyelése

(felelős tagintézményvezető, látogatást szaktanácsadó és az intézmény vezetője végzi)

Gyakornokok támogatása

Bölcsődénkben összesen 2 gyakornok dolgozik. Szakmai munkájukat közvetlenül mentoraik támogatják. Az elkészített gyakornoki program segítségével haladnak gyakornoki feladatukba
Konzultációs időpont:

· Február 23 

· Március 23

· Április 26

· Továbbiakban szükség szerint

Felelős Mentorok, gyakornokok, telephelyvezető

Konzultációt vezeti: Szaktanácsadó

Hospitálások időpontja:

· 2026.03.09. – Eszterlánc bölcsőde – (8-9)

· Továbbiakban a Gyakornoki program alapján

Felelős: mentorok, gyakornokok, telephelyvezető

Gondozottakkal kapcsolatos feladatok
	Hónap
	Feladat
	Felelős

	 
	Gyerekek felvételével kapcsolatos
	 

	 
	adminisztráció
	Telephelyevezető helyettes

	Egész évben folyamatos
	Étkezési díjjal kapcsolatos feladatok
	Telephelyevezető helyettes

	 
	TEVADMIN program kezelése
	Telephelyvezető helyettes

	 
	Lakoma program kezelése
	Telephelyvezető helyettes

	 
	Kedvezményekkel kapcsolatos feladatok
	Telephelyvezető helyettes

	 
	Felvételi napló vezetése
	Telephelyvezető helyettes

	 
	Oltások nyilvántartása
	Telephelyvezető helyettes

	 
	Fertőző betegségek nyilvántartása
	Telephelyvezető helyettes

	 
	Taj és élelemjelentés
	Telephelyvezető helyettes

	 
	Szolgáltatásokkal kapcsolatos 
	Telephelyvezető helyette

	 
	nyilvántartás
	Telephelyvezető


Feladat az élelmezés területén:
	
	Feladat
	Felelős

	Január 8
	leltár
	 élelmezésvezető, telephelyvezető, GESZ, 

	 
	étkezési díj beszedése, adminisztrálása, nyomon követése
	telephelyvezető és helyettese

	 Egész évben folyamatos
	Az elkészült étel minőségi és mennyiségi
	 

	 
	ellenőrzése
	telephelyvezető, élelmezésvezető

	 
	Étlap készítése, annak ellenőrzése, nyersanyagok minőségének ellenőrzése

	telephelyvezető élelmezésvezető

	
	HACCP dokumentáció ellenőrzése
	telephelyvezető, 

	 
	Konyha tisztaságának ellenőrzése
	telephelyvezető

	 
	Raktárkészlet ellenőrzése
	telephelyvezető


Humán erőforrással kapcsolatos feladatok:
	Hónap
	Feladat
	Felelős

	 Január 15.
	Eü alkalmassági vizsgálatok lebonyolítása
	telephelyvezető és helyettese

	Január 31-ig
	Szabadságolási ütemterv elkészítése
	telephelyvezető és helyettese

	 Január hó- megadott határidő szerint
	Adózással és kedvezményekkel kapcsolatos 
	 

	 
	feladatok
	telephelyvezető és helyettese

	 
	Dolgozók munkarendjének megtervezése
	telephelyvezető

	 
	Munkatársak személyi dokumentációjának
	telephelyvezető

	Egész évben folyamatos
	kezelése, kilépő dokumentációk elkészítése
	telephelyvezető

	feladatok
	Helyettesítések megszervezése
	telephelyvezető

	 
	Munkaköri leírások betartásának ellenőrzése
	telephelyvezető

	 
	Szabadságok kiadása
	telephelyvezető


Feladatok a belső működés területén:

	Hónap
	Feladat
	Felelős

	Új dolgozó munkába lépése esetén
	Új dolgozók munka és balesetvédelmi oktatása
	munkavédelmi felelős

	
	 
	 

	Szeptember  3 hetében 

	Tűzriadó gyakorlása
	telephelyvezető

	 Szeptember, megadott időpont szerint
	Munka és balesetvédelmi oktatás (online)
	munkavédelmi felelős


Gazdálkodással kapcsolatos feladatok:

	Hónap
	Feladat
	Felelős

	Január 30.ig
	Selejtezés előkészítése
	telephelyvezető

	Február megadott időpontban
	Selejtezés
	telephelyvezető
Gesz

	
	
	

	November végén megadott időpontban
	2027. évi költségvetés elkészítése
	telephelyvezető

	December végén
	Gazdasági év lezárása
	telephelyvezető, élelmezésvezető

	 December megadott időpontban
	 Elszámolása - rovat lezárása
	bölcsődevezető, élelmezésvezető

	 
	Költségvetés naprakész nyilvántartása
	telephelyvezető

	Minden hónapban 
	Gazdálkodás
	telephelyvezető

	folyamatos feladatok
	
	

	 
	Leltár - raktárkészlet naprakész nyilván-
	 

	 
	tartása, ellenőrzése
	telephelyvezető


Alapítvánnyal kapcsolatos feladatok:

Cél a folyamatos, hatékony működtetés, amiért az alapítvány elnöke felel.

Kapcsolattartás:

Bölcsődénk folyamatos kapcsolatot tart fenn a következő intézményekkel, szervezetekkel:

· Kispesti Egyesített Bölcsődék vezetőjével

· Tag bölcsődék vezetőjével

· GESZ

· Közpark

· Kispesti Családsegítő Szolgálat és Gyermekjóléti Központ

· Védőnők

· Fogászati Szolgáltatás

· Óvodák

· Pedagógiai Szakszolgálat

· Egyéb társintézményekkel

Záró gondolat

A 2026. év munkatervének elkészítése során célunk az volt, hogy támogató, szeretetteljes és biztonságos környezetet biztosítsunk a gyermekek számára, miközben fejlesztjük közösségi és egyéni képességeiket. Bízunk benne, hogy a tervezett programok, célkitűzések hozzájárulnak bölcsődénk folyamatos fejlődéséhez. Fontosnak tartjuk, hogy a rendelkezésünkre álló erőforrásokat tudatosan és hatékonyan használjuk fel, ezáltal tudjuk biztosítani azt, hogy bölcsődénk mindennapi működése fenntartható és kiegyensúlyozott legyen.  

Bp. 2026.01.22.







Berkes Lászlóné








Telephelyvezető
